Amfetamin
Amfetamin ( α-metilfeniletilamin) mərkəzi sinir sisteminin sintetik stimulyatoru və feniletilamin törəməsi olan anoreksigen maddədir. Təsir mexanizmi neyromediatorların ( dopamin, noradrenalin və serotonin ) sərbəst buraxılmasına əsaslanır. Amfetamin psixi asılılığa səbəb ola bilən rekreativ psixoaktiv maddədir. Bir çox ölkələrdə DEHB və narkolepsiyanın müalicəsi üçün məhdud tibbi istifadəsinə icazə verilir. Amfetamin alveri beynəlxalq və milli qanunlarla məhdudlaşdırılır.